Diari Oficial de la Generalitat Valenciana


Sumari del DOGV 3339, del 28-09-1998 (1998/8148)

Informació pública d'una alternativa tècnica de programa per al desenvolupament d'una actuació urbanística integrada que afecta terrenys situats entre l'avinguda de València i el carrer de Tarragona, dins de l'àmbit del Pla Especial de Reforma Interior número 4 d'Orpesa.
-------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3339

Data del DOGV
:   28-09-1998

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   1998/8148


Organisme emissor
:   Promociones Peri 11, SA

Tipus de document
:   Anunci

Informació pública d'una alternativa tècnica de programa per al desenvolupament d'una actuació urbanística integrada que afecta terrenys situats entre l'avinguda de València i el carrer de Tarragona, dins de l'àmbit del Pla Especial de Reforma Interior número 4 d'Orpesa. [1998/M8148]
  
Promociones Peri 11, SA ha formulat una alternativa tècnica de programa per al desenvolupament d'una actuació urbanística integrada, corresponent a l'àrea de sòl urbà que es defineix en la pròpia alternativa tècnica i que afecta terrenys situats entre l'avinguda de València i el carrer de Tarragona, dins de l'àmbit del Pla Especial de Reforma Interior número 4 d'Orpesa. L'objecte de la iniciativa és la urbanització de la unitat d'execució delimitada, la connexió de les noves infraestructures amb les xarxes i els altres objectius legalment establits com a imprescindibles dels programes per al desenvolupament d'actuacions integrades, enumerats en l'article 30.1 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística.
  
En virtut de l'article 48.1c), sobre la simplificació del procediment promogut per particulars, i en relació amb l' article 46.3 de l'esmentada Llei 6/1994 se sotmet l'alternativa tècnica de programa a informació pública pel termini de 20 dies, comptats des de l'endemà de la publicació d'aquest anunci en el Diari Oficial de la Generalitat Valenciana.
  
Aquesta documentació es troba dipositada a la Notaria de la senyora Esperanza Quiles Pomares, notària del Col·legi de València, districte de Castelló, situada a Benicàssim, al carrer de Sant Tomàs, nùmero 115-1er.
  
Així mateix, una còpia d'aquesta alternativa tècnica de programa es troba dipositada a l'Ajuntament d'Orpesa en data 9 de setembre de 1998, d'acord amb el que disposa l'article 48.1.a) de l'esmentada Llei 6/1994.
  
Es fa constar que pel termini de 20 dies, comptats des de l'endemà de la publicació d'aquest anunci en el Diari Oficial de la Generalitat Valenciana, qualsevol persona podrà comparéixer a l'esmentada notaria per a sol·licitar que se li exhibisca l'acta de protocol·litzaciò de la documentaciò presentada, i podrà també obtindre còpia d'aquesta.
  
Així mateix es fa constar la possibilitat de consultar a l'Ajuntament d'Orpesa les actuacions derivades de la documentació allà dipositada i de presentar-hi tant al·legacions com alternatives tècniques que pretenguen competir amb les exposades al públic, com també proposicions jurídiques i econòmiques per a executar qualsevol de les alternatives.